SEBUAH SIRI NETFLIX
PENGARAH URUSAN KIM HYEON-HEONG SYARIKAT INSURANS MIR LIFE
Cik Kim.
Awak boleh masuk.
Okey.
Awak tahu syarikat ini dalam proses penggabungan dan pemerolehan, bukan?
Ya.
Saya tahu syarikat ini
akan diambil alih oleh syarikat insurans Jerman, SB Life.
Memandangkan pemilik syarikat dah bertukar tangan,
penstrukturan semula tak dapat dielak.
Ini polisi pengurusan syarikat,
"Pasangan sepejabat dipilih untuk
persaraan sukarela."
Sebabnya?
Kestabilan relatif.
Kestabilan relatif?
Hidup pasangan yang sama-sama bekerja
lebih stabil berbanding pasangan berpendapatan tunggal.
Jika gaji saya dan suami digabungkan,
ia masih lebih kecil dari gaji eksekutif.
Ini polisi syarikat.
"Jika salah seorang daripada pasangan
enggan bersara,
pihak suami akan dikenakan cuti tanpa gaji."
Maksud awak, jika saya tak berhenti kerja,
suami saya akan dipecat?
Awak patut fikir apa yang lebih memanfaatkan awak.
Sebagai seorang isteri, awak sanggup halang kerjaya suami awak?
Apa?
Fikirkan juga mentua awak.
Ibu bapa mana yang gembira
tengok anak lelaki mereka duduk di rumah?
Inilah masanya awak sokong suami awak.
Cik Kim.
Apa dia kata?
Oh, ya.
Suami awak bekerja di sini juga, bukan?
Ya. Kenapa?
Cik Lee.
Awak boleh masuk.
Okey.
SUAMI: JUMPA SAYA SEKEJAP
Apa dia kata?
Dia suruh saya pujuk awak.
Supaya saya letak jawatan?
Itulah matlamat syarikat.
Buang pekerja wanita.
Awak okey?
Saya berhempas pulas bekerja di sini.
Awak pun tahu, bukan?
Tentulah.
Saya tahu.
Walaupun selepas bersalin,
saya berehat dua minggu saja.
Saya tak habiskan cuti bersalin
dan kembali ke pejabat.
Saya tahu.
Semua orang tahu.
Mereka suruh saya lupakan peranan ibu dan isteri
dan abdikan diri saya kepada syarikat.
Tapi, sekarang mereka suruh saya duduk di rumah.
Dia kata, jika saya terus bekerja,
saya menghalang kerjaya awak.
KES 12 IKAN LUMBA-LUMBA SUNGAI YANGTZE
Masuk.
Aduhai.
Nampaknya,
- awak bermalam di sini? - Tak, saya balik subuh tadi.
Begitu.
Burger untuk sarapan?
Ya, saya ada mesyuarat sebentar lagi, ini saja yang sempat.
Ada apa?
Saya ingin melawat Peguam Park Hak-su di hospital.
Ingatkan kita boleh pergi bersama.
Tapi, awak ada mesyuarat pula.
Tunggu…
Apa berlaku pada dia?
Dia sakit?
Aduhai.
Awak tak tahu?
Malam tadi, Jang Jae-jin jumpa En. Park dan serang dia.
Jang Jae-jin…
Anak pengerusi Pembinaan Hyeonbo?
Ya.
Dia dibebaskan beberapa hari lalu.
Walaupun dia bunuh ayah dia dengan kejam,
dia cuma dihukum penjara lapan tahun atas usaha awak dan En. Park.
Saya tak tahu apa masalah dia.
Dia bawa pisau ke rumah En. Park dan ugut untuk balas dendam.
Mujurlah keluarga En. Park sempat membantu.
Kecederaan dia tak serius, tapi dia masih terkejut.
Adakah Jang Jae-jin dah diberkas?
Belum. Polis masih mencari dia.
Saya yakin dia masih ingat muka saya.
Saya dah maklumkan bahagian keselamatan
untuk ketatkan kawalan keluar dan masuk di pejabat.
Kawalan akan diperketat,
jadi tak perlu bimbang. Okey?
Baiklah.
- Sambunglah kerja. - Selamat jalan.
Dia bawa pisau ke rumah En. Park dan ugut untuk balas dendam.
Adakah Jang Jae-jin dah diberkas?
Belum. Polis masih mencari dia.
Helo.
Awak Peguam Jung Myeong-seok, bukan?
Ya.
Saya Moon Jong-cheol, ketua Sumber Manusia Mir Life.
Kita pernah berjumpa. Awak ingat?
Ya.
Maafkan saya.
Mari kita ke bilik mesyuarat.
Baiklah.
"Jika salah seorang
daripada pasangan enggan bersara,
pihak suami akan dikenakan cuti tanpa gaji."
Saya tak faham sebab polisi ini dikatakan mendiskriminasi wanita.
Ia menghukum pihak suami. Bukankah ia mendiskriminasi lelaki?
Betul.
Itulah pendapat saya.
Tapi, menurut peguam pihak lawan,
ia mendiskriminasi pekerja wanita.
Pihak kami rasa teraniaya.
Okey…
Jika dibaca begitu saja, mungkin betul, tapi kita mengamalkan nilai patriakal.
Jika salah seorang saja yang boleh bekerja,
bolehkah kita abaikan prasangka yang suami patut bekerja?
Begitu.
Antara 112 pasangan suami isteri yang bekerja,
sembilan puluh lapan orang isteri telah letak jawatan.
Ya. Menurut polisi ini, suami akan dikenakan penalti,
tapi kebanyakannya, isteri yang letak jawatan.
Mereka juga tak boleh mengadu
sebab ia mungkin akan menjejaskan suami mereka.
Bukankah ini sebabnya cuma dua orang
daripada 98 pekerja tadi membuat tuntutan?
Adakah polisi ini dibuat selepas syarikat menimbangkan isu ini?
Apa?
Kami…
Proses penstrukturan semula jarang berlaku dengan lancar
dan ini kaedah paling berkesan untuk Mir Life.
Betul. Itulah yang saya nak katakan.
Bekas pekerja yang menyaman…
Kim Hyeon-jeong dan Lee Ji-young, bukan?
Boleh cerita tentang mereka?
Mereka bukan pekerja yang bermasalah.
Malah, Pengurus Kanan Kim
seorang yang amat berdedikasi.
Dia terima Anugerah Pekerja Cemerlang dua kali.
Penolong Pengurus Lee juga cekap buat kerja.
Sebelum meletak jawatan, dia kerap ambil cuti.
Mungkin sebab janji temu hospital.
Saya akan periksa.
Lebih banyak maklumat tentang plaintif, lebih bagus.
Serahkan semua maklumat yang ada.
Kami tak semestinya mencari kelemahan mereka,
tapi penting untuk kami tahu keadaan dan kelemahan mereka.
Baiklah.
Tapi…
tentang peguam pihak lawan…
Peguam Ryu Jae-sook?
Awak kenal dia?
Tak, saya cuma kenal begitu saja.
Saya tahu dia selalu ambil kes
berkaitan wanita, hak asasi dan buruh.
Adakah dia terkenal dalam industri ini?
Kes dia banyak melibatkan isu masyarakat.
Contohnya, kes "Salah laku subkontrak Seono",
"Persaraan awal pekerja wanita Kumpulan Gwangil"
dan kes "Pneumokoniosis Pembinaan Gyeongok."
Tapi, memandangkan semua lawan dia adalah syarikat besar,
kemungkinan untuk dia menang rendah.
Dia kalah dalam semua kes tadi.
Boleh dikatakan, dia pakar kalah kes.
Ada apa-apa yang merunsingkan awak tentang Peguam Ryu?
Begini.
Dia pernah datang ke pejabat kami.
Bagaimana patut saya cakap? Dia…
Lantang?
Jangan
maklumkan status perkahwinan kepada syarikat!
Mir Life menggunakan helah supaya para isteri dengan rela meletak jawatan
untuk melaksanakan penstrukturan semula yang mendiskriminasi jantina!
Sedarlah!
- Sedarlah! - Sedarlah!
Paksaan berhenti kerja bertopengkan persaraan sukarela!
Penindasan terkutuk!
- Terkutuk! - Bisingnya.
- Mir Life, sedarlah! - Ini hari prabicara.
- Sedarlah! - Dia mulakan dengan tunjuk perasaan?
Dia luar biasa.
Terkutuk!
- Terkutuk! - Terkutuk!
Nampaknya, dia padankan pakaian dia dengan pakaian plaintif.
Siap dengan pita rambut.
- Sedarlah! - Sedarlah!
Sudah tak lama. Kita masuk dulu?
Hakim Ryu Myeong-ha terkenal sebagai hakim yang tegas.
Ryu Myeong-ha?
Penindasan terkutuk!
Hakim kes ini ialah Hakim Ryu Myeong-ha?
Ya, awak tak tahu?
Habislah.
Bukankah nama peguam yang lantang itu Ryu Jae-sook?
Alamak!
Tentu bukan dari Pungsan, bukan?
Mir Life, akui pemecatan tak adil ini!
- Akui! - Akui!
PENDAMAI
Helo.
PLAINTIF
DEFENDAN
Yang Arif.
Plaintif dan peguam mereka baru saja menunjuk perasaan
di depan mahkamah.
Saya bimbang tunjuk perasaan tadi
akan mempengaruhi Yang Arif dan menjejaskan perbicaraan ini.
Kami cuma menyuarakan
ketidakpuasan hati terhadap diskriminasi jantina Mir Life.
Kami tak berniat untuk mempengaruhi perbicaraan ini.
Jadi, kenapa buat di depan mahkamah?
Awak patut ke Mir Life.
Kami akan ke sana juga.
Kami tunjuk perasaan di sini sebab kena hadiri pertemuan prabicara.
Perlukah kami bincang dengan awak tentang lokasi tunjuk perasaan kami?
Tak semestinya…
Peguam plaintif,
keluarga awak berasal dari mana?
Kami berasal dari keluarga Ryu di Pungsan.
Aduhai.
Saya pun sama.
Apa nama generasi yang ayah awak gunakan?
Nama generasi ayah saya…
Yang Arif, kenapa tanya nama generasi ayah saya, bukan saya?
Sebab biasanya, anak perempuan tak diberi nama generasi.
Begitu.
Sebab anak perempuan yang berkahwin dianggap asing
dan tak boleh bawa nama keluarga kandung dia?
- Bukan… - Yang Arif.
Saya percaya, intipati kes ini adalah diskriminasi jantina.
Undang-undang seperti Akta Kesaksamaan Jantina,
Akta Peluang Pekerjaan Sama Rata
melarang keras
diskriminasi jantina.
Yang Arif berprasangka
yang saya tak menggunakan nama generasi kerana saya seorang wanita
dan saya amat khuatir Yang Arif akan terlepas pandang intipati kes ini.
Apa?
"Jae" dalam nama saya, Ryu Jae-sook,
menandakan generasi ke-26 keluarga Ryu Pungsan.
Aksara "Ha" dalam nama Yang Arif
mungkin menandakan generasi ke-27. Betul?
Ya, betul.
Kalau begitu, pangkat saya sama seperti seorang ibu saudara.
Tapi, sudah tentulah Yang Arif tak perlu panggil saya "mak cik".
Baiklah.
Yang Arif, berkenaan tunjuk perasaan yang dibuat oleh plaintif dan…
Ia takkan jadi isu.
Maaf?
Tunjuk perasaan itu takkan menjejaskan penilaian saya.
Jadi,
ia takkan jadi isu.
Hakim Ryu Myeong-ha, terima kasih.
Saya tak suka perkataan "konteks".
Ia sama susah dengan "keadaan".
Ketika belajar dulu, saya tak perlu beri perhatian
terhadap makna-makna tersirat.
Tapi, bagi sesetengah kes, ia tak mencukupi.
Walaupun saya tak boleh cerita lebih,
tapi polis yang tampak neutral boleh dianggap berat sebelah
apabila dipandang dari sudut masyarakat kuasa baka…
Young-woo.
Ya?
Kamu…
sedang bercinta?
Kenapa tiba-tiba tanya soalan begitu?
Adakah terdapat makna tersirat yang saya tak tahu?
Taklah.
Ayah cuma tertanya-tanya jika kamu ada teman lelaki.
Saya…
Tak ada.
Tak ada?
Tak…
Tapi…
kamu bercium?
Aduhai.
Ayah memang tak sangka.
Sudah macam filem Hollywood.
Macam mana ayah tahu saya bercium?
Macam mana?
Kamu bercium di depan rumah!
Budak bertuah…
Tapi, apa kamu kata?
Kamu tak bercinta?
Kami belum bincang tentang itu.
Kami cuma keluar bersama untuk kenali hati budi masing-masing.
Budak itu memang tak guna.
Kamu tak bercinta, tapi dah sibuk bercium?
Siapa dia? Bawa dia pulang.
Ayah perlu jumpa dia sendiri. Okey?
Aduhai.
Apa salah saya?
Nanti kejap.
Pistol gas. Okey.
"Jika salah seorang daripada pasangan
enggan bersara,
pihak suami akan dikenakan cuti tanpa gaji."
Apakah tujuan Mir Life membuat polisi begini?
Bukankah ia memaksa pekerja wanita meletak jawatan
dengan mengugut untuk memecat suami mereka?
Tak, Mir Life ialah syarikat yang menghormati wanita.
Walaupun dalam proses penstrukturan semula,
polisi kami lebih menguntungkan wanita.
"Sebagai seorang isteri, awak sanggup halang kerjaya suami awak?"
"Ibu bapa mana yang gembira
tengok anak lelaki mereka duduk di rumah?"
"Inilah masanya awak sokong suami awak."
"Jika suami hilang kerja, dia menganggur.
Jika isteri hilang kerja, dia masih suri rumah."
"Awak nak hidup suami awak menyedih dan memalukan?"
Ini kata-kata awak terhadap para plaintif. Awak ingat?
Ya.
Sebentar tadi,
awak kata Mir Life ialah syarikat yang menghormati wanita
dan membuat polisi
yang menguntungkan wanita. Betul?
Tapi, awak sendiri
memujuk para pekerja wanita ini untuk meletak jawatan
secara sukarela.
Awak mengaku?
Itu cuma pendapat saya.
Ia pendapat peribadi dan tiada kaitan dengan polisi syarikat.
Jangan mengarut.
Yang Arif, perbuatan peguam plaintif tak sesuai
kerana ia menghina saksi.
Saya minta Yang Arif beri amaran kepada peguam plaintif.
Sebagai ketua Sumber Manusia Mir Life,
En. Moon berjumpa dengan plaintif sebagai wakil syarikat.
Adakah munasabah, dalam pertemuan yang begitu serius
melibatkan hal ehwal kerja, dia cuma melontarkan pendapat peribadi?
Saya tak fikir begitu,
Hakim Ryu Myeong-ha.
PEGUAM RYU JAE-SOOK
En. Moon Jong-cheol.
Ketika bertemu dengan para plaintif, adakah awak mewakili Mir Life?
Awak mengaku?
Ya, tapi…
Catatkan.
Selepas mendengar polisi syarikat,
apa yang awak fikirkan?
Adakah awak rasa mereka galakkan pekerja wanita meletak jawatan
dengan mengugut untuk memecat suami awak?
Tak.
Jika saya fikir begitu, saya akan letak jawatan.
Dalam kes saya, suami saya letak jawatan.
Saya tak rasa ia diskriminasi jantina.
Mungkin diskriminasi berbalik.
Awak bertemu dengan En. Moon juga, bukan?
Ya.
Pernahkah En. Moon keluarkan ayat seperti,
"Sebagai seorang isteri, awak sanggup halang kerjaya suami awak?"
Saya tak ingat.
Sebab ia tak penting.
Yang saya ingat, jika kami berhenti dengan sukarela,
kami akan terima gaji pemberhentian untuk 13 bulan
dan peluang untuk bekerja sebagai pekerja kontrak.
Peluang bekerja sebagai pekerja kontrak?
Awak bercakap seperti ia satu manfaat.
Awak tak tahu ini alasan mereka
untuk jadikan pekerja wanita sebagai pekerja sementara?
Isu diskriminasi jantina, status pekerja.
Saya tak faham sebab orang yang berdikari dan bijak
menuduh mereka dipaksa berhenti kerja
kerana kata-kata En. Moon.
Syarikat dah cukup haru-biru dengan pengambilalihan,
kini kes ini pula.
Ini menyusahkan pekerja-pekerja lain!
Sekian.
Peguam plaintif, kamu boleh menyoal.
Suami awak sakit, bukan?
Saya dengar dia dibedah kerana kanser kolon.
Ya.
Tapi, bukan itu sebabnya dia berhenti kerja.
Walaupun dia sihat,
kami tetap akan buat keputusan yang sama.
Sebelum pembedahan suami awak,
awak ambil cuti bergaji selama sebulan.
Itu manfaat syarikat yang amat luar biasa
walaupun syarikat itu sedang bergelut dengan pelbagai masalah.
Adakah kehadiran awak di sini hari ini ada kaitan
dengan manfaat yang diterima?
Cik Choi Yeon-hui.
Pembedahan suami awak berjalan lancar?
Kami terlalu sibuk dengan kes ini
sampai tak dapat luangkan masa untuk melawat.
Tak mengapa.
Pembedahan berjalan lancar. Tiada metastatis.
Dia okey.
Yakah? Baguslah.
Syukurlah.
Awak tak perlu rasa bersalah tentang ini.
Jagalah suami awak.
Lain orang, lain pendapat.
Jika saya di tempat awak, saya akan buat perkara yang sama.
Cik Kim…
Hei, awak dah cuba bungeoppang di luar sana?
Mungkin sebab di depan mahkamah, tapi rasanya sedap.
Mari kita makan bungeoppang.
Tak apalah. Lain kali saja.
Tak boleh.
Setidaknya, makanlah satu.
Jika kita masih bekerja bersama,
sekarang waktu untuk snek.
Maafkan saya.
Saya betul-betul minta maaf.
Kenapa awak menangis?
Aduhai…
Tak apa.
Berbaloikah buat semua ini?
Tunggu!
Nah.
- Apa ini? - Bungeoppang.
Kami belikan sekali untuk kamu. Makanlah.
Terima kasih.
Sama-sama.
Belanja pihak lawan bungeoppang?
Senang betul hati mereka.
Mereka sangka mereka boleh menang?
Memang betul pun.
Mari.
Jun-ho.
Kita perlu siasat latar belakang plaintif.
- Siasat? - Ya.
Ada apa-apa untuk buktikan yang plaintif
dengan rela meletak jawatan?
Saya yakin mereka tak berniat pun untuk letak jawatan.
Tapi, bukti yang menunjukkan
mereka percaya itulah pilihan terbaik.
Saya akan periksa.
Apa?
Teksi.
Saya nak tengok iklan pada teksi itu.
Apa? Teksi?
Simbol dalam iklan pada teksi itu
sama dengan gelang kunci pada beg Cik Lee Ji-yeong.
Saya nak periksa.
Kenapa pula awak nak periksa?
Betul. Adakah ini salah satu…
Dah pakai tali pinggang?
Apa ini?
Young-woo.
Cik Woo, tengok betul-betul.
HOSPITAL WANITA HUIMANG PERMULAAN HIDUP BAHARU DI HUIMANG
"Pakar rawatan kesuburan."
"Hospital Wanita Huimang"?
Awak bekerja dengan Peguam Woo, bukan?
Bolehkah awak buat dia berhenti bekerja di Hanbada?
Apa?
Saya tak kisah dia letak jawatan atau dipecat.
LAPORAN PERUNDINGAN UNDANG-UNDANG
Awak buat apa?
Kerja.
Saya sedang bekerja.
Begitu.
Awak tak kisah saya duduk, bukan?
Saya patut beli ini juga.
Hei…
Apa…
pandangan awak
tentang bekerja di firma besar?
Apa?
Ada masanya,
saya rasa
sengsara.
Bekerja di firma besar, ada masanya kita perlu buat perkara yang tak adil
dan menindas golongan yang lemah.
Sebab mereka yang berkemampuan untuk upah peguam seperti kita
adalah orang yang kaya dan berpengaruh.
Awak tahu…
siapa yang cadangkan strategi penstrukturan semula Mir Life?
Apa?
Kita.
Apa?
Hanbada.
Saya periksa laporan perundingan yang dihantar kepada Mir Life tahun lepas
dan semuanya ada di situ.
"Secara rasminya, kenakan penalti kepada pihak suami
untuk elak diskriminasi jantina."
"Walaupun sedikit, beri gaji pemberhentian
untuk galakkan persaraan sukarela."
"Cadangkan jawatan kontrak
agar nampak seperti manfaat bagi yang letak jawatan."
Semua ini…
adalah helah yang Hanbada ajar Mir Life.
Maksudnya, sejak awal lagi
Mir Life buat polisi itu dengan niat untuk memecat pekerja wanita?
Ya.
Mereka guna alasan penggabungan dan pemerolehan untuk pecat
dan jadikan 100 pekerja wanita pekerja sementara
dengan bantuan firma guaman besar
untuk elak masalah pada masa akan datang.
Ini diskriminasi jantina yang licik.
Jika pihak lawan
boleh buktikannya, mereka boleh menang.
Tapi, apa boleh buat?
Melihat Cik Ryu di TV…
Awak pernah tengok?
Pejabat dia nampak macam kedai buruk.
Mampukah dia untuk buat siasatan dengan baik?
Tentulah tak.
Mampukah dia untuk upah pekerja seperti Jun-ho?
Tak, sebab dia tak mampu.
Betul?
Saya patut berhenti membebel dan sambung kerja.
Oh, ya.
Ini laporan itu.
Semua yang saya cakap tadi ada di sini.
Awak nak baca?
Bacalah.
LAPORAN PERUNDINGAN UNDANG-UNDANG
"Penerima, Syarikat Insurans Mir Life. Daripada, Firma Guaman Hanbada."
"Tajuk, Semakan…"
Saya tak suruh awak
baca dengan kuat.
Awak boleh baca dengan perlahan.
"Tajuk, Semakan Polisi Penstrukturan Semula Pasangan Berkahwin."
Apa ini?
Laporan perundingan yang Hanbada hantar kepada Mir Life tahun lepas.
Adakah awak sedar tentang kandungan laporan ini?
Tentulah saya tahu.
Bagaimana awak tahu tentang ini?
Benarkah Hanbada
bantu Mir Life untuk memecat pekerja wanita mereka?
Hanbada ajar mereka
cara untuk mendiskriminasi tanpa melanggar undang-undang?
Tak, awak tak boleh cakap begitu.
Kita cuma beri cadangan
untuk bantu klien capai matlamat mereka tanpa sebarang masalah undang-undang.
Jika kita menang kes kali ini,
kita memainkan peranan dalam mengutamakan pemecatan pekerja wanita.
Ditambah pula dengan cara keji dengan menggunakan isu rawatan kesuburan
yang Cik Lee terima.
Tak berbaloi ikan lumba-lumba itu melompat begitu tinggi
ketika saya nampak logo hospital itu.
Apa? Ikan lumba-lumba melompat?
Jika kita perlu terus mewakili Mir Life,
apa kata kita rahsiakan saja tentang rawatan kesuburan Cik Lee?
Jika sebagai peguam kita tak mampu untuk menyumbang ke arah kebaikan…
Cik Woo.
Siapa kata peguam perlu menyumbang ke arah kebaikan?
- Apa? - Kita perlu pertahankan klien kita.
Kita perlu lindungi hak klien
dan berusaha untuk pastikan klien kita tak rugi.
Itulah kegunaan kepakaran kita sebagai peguam,
bukan untuk menyumbang ke arah kebaikan.
Lagipun, apa sebenarnya yang boleh menyumbang ke arah kebaikan?
Bukankah itu tugas seorang hakim?
"Misi peguam adalah mempertahankan
hak asasi manusia dan menegakkan keadilan."
Perenggan 1, Perkara 1 Akta Peguam.
Tepat sekali!
Bukankah kita sedang mempertahankan Mir Life?
Tugas hakim untuk tentukan pihak mana yang adil, bukan kita!
Awak…
marah?
Tak, saya tak marah!
Walaupun kening awak berkerut, tulang pipi terangkat
dan hidung kempas-kempis?
Ini tanda-tanda biasa yang dilihat apabila seseorang itu marah.
Sudahlah.
Buat kajian teliti tentang rawatan kesuburan
dan soal Cik Lee dengan sebaik mungkin, okey?
Kalau awak tak buat, saya akan buat. Faham?
RUMAH DOLFIN BUKAN AKUARIUM
Ikan lumba-lumba!
- Helo. - Helo.
Helo.
Comelnya.
Mari pergi.
- Okey. - Okey.
BEBASKAN DOLFIN
Pada waktu ini, mereka sedang menunjuk perasaan di depan Mir Life,
tapi saya berdiam diri dan adakan tunjuk perasaan di sini.
Saya tak pasti jika pilihan ini betul.
Awak di sini bukan sebagai seorang peguam.
Kita sedang…
berjanji temu.
Jadi, sebagai peguam, apa yang patut saya buat?
Patutkah saya ikut cakap En. Jung
untuk biarkan hakim yang tentukan betul dan salah,
saya pula cuma perlu fokus pada klien kita?
Itu…
Sepanjang bekerja di Hanbada,
saya dah jumpa ramai peguam yang mempersoalkan perkara yang sama.
Sama ada peguam baru, peguam muda, peguam lama, tiada pengecualian.
- Yakah? - Ya.
Ada peguam seperti Peguam Jung yang berpegang teguh pada pendirian mereka,
tapi ramai juga yang sentiasa mencari jawapan dan goyah.
Ada juga antara mereka yang letak jawatan.
Adakah kerana Hanbada sebuah firma besar?
Yang menariknya,
tiada firma yang seaktif firma besar dalam isu kebajikan masyarakat.
Tiada firma yang
ambil kes pro bono sebanyak Hanbada dan Taesan.
Susahnya.
Lebih susah selepas mendengar kata-kata awak.
Perkara ini bukan ada jawapan mudah.
Berilah masa dan renungkan dengan teliti.
Apa jua keputusan awak, saya akan sokong.
"Saya dengan sesungguhnya dan sebenarnya mengaku
bahawa akuan ini adalah benar.
Jika didapati berbohong, saya akan dihukum
atas kesalahan sumpah bohong."
Peguam defendan, kamu boleh menyoal.
Bila awak dapat tahu
Mir Life akan diambil alih oleh SB Life, sebuah syarikat insurans Jerman?
Dalam tahun lepas.
Tahun lepas, awak kerap ambil cuti bergaji.
Awak pulang awal tiga hari seminggu selama beberapa bulan.
Apa sebabnya?
Saya ada janji temu di hospital.
Tapi, tahun lepas saja.
Selama lapan tahun bekerja,
saya tak pernah ambil cuti begitu kerap.
Apa nama hospital tempat awak terima rawatan?
Hospital Wanita Huimang.
Hospital Wanita Huimang
ialah pakar rawatan kesuburan, bukan?
Ya.
Bagi rawatan IVF, salah satu kaedah rawatan kesuburan,
pesakit perlu ke hospital tiga kali seminggu selama sebulan.
Bagi yang bekerja, mereka perlu pulang awal.
Pada hari pengambilan ovum atau pemindahan embrio,
pesakit perlu mengambil cuti.
Adakah awak juga kerap pulang awal dari pejabat
dan mengambil cuti untuk tujuan rawatan IVF?
Ya.
Tentu cadangan persaraan itu
peluang bagus untuk membolehkan awak fokus pada rawatan.
Kerana awak merancang untuk hamil.
Apa kaitannya?
Walaupun rawatan itu tak berhasil,
tapi jika saya hamil, saya tetap akan terus bekerja.
Di bawah Akta Buruh, pekerja wanita
diberi 90 hari cuti bergaji sebelum dan selepas bersalin.
Dalam perbicaraan lepas, peguam plaintif
menyebut tentang cuti bergaji sebulan yang diterima Cik Choi
dan mengatakan ia manfaat yang luar biasa walaupun Mir Life
dalam keadaan tak stabil.
Kalau begitu, bukankah sama juga dengan cuti bersalin?
Bantahan. Plaintif terima rawatan IVF sebelum syarikat
mencadangkan persaraan sukarela.
Rawatan kesuburan plaintif tiada kaitan dengan polisi ini.
Baiklah…
Ditolak.
Kamu boleh teruskan.
Plaintif, sila jawab dengan jujur.
Awak tak fikir ia peluang yang baik
untuk terima gaji pemberhentian
dan fokus pada kehamilan daripada bekerja di syarikat yang dalam krisis?
Tunggu.
Saya Woo Young-woo.
Depan belakang tetap Woo Young-woo.
Malam, tomato, rotor, radar, Woo Young-woo.
Saya Ryu Jae-sook.
Jika terbalikkan, Sook-jae Ryu.
Okey.
Saya pernah baca tentang awak dalam akhbar.
"Peguam autistik pertama di Korea."
Saya tertanya-tanya haluan yang awak akan ambil,
tapi tak sangka awak ke Hanbada.
Ingatkan awak akan pilih tempat lebih hebat.
Tempat lebih hebat?
Ya. Contohnya, firma seperti Firma Guaman Ryu Jae-sook.
Begitu.
Berbanding Mir Life, bukankah lebih hebat
untuk pertahankan hak pekerja wanita yang berani?
Tugas peguam adalah untuk pertahankan klien.
Tugas peguam adalah untuk melindungi hak klien
dan berusaha untuk pastikan klien tak rugi.
Bukan tugas peguam untuk menilai klien mana yang akan buat
mereka lebih hebat.
Tapi, peguam juga manusia.
Berbeza dengan hakim dan pendakwa.
- Apa? - Walaupun bidang kita sama,
hakim dan pendakwa melindungi undang-undang,
peguam pula melindungi orang.
Hakim dan pendakwa mungkin anggap setiap kes sekadar kerja,
tapi berbeza bagi kita, peguam.
Sebagai pelindung…
Maksudnya, kita duduk di sisi klien kita
sebagai seorang manusia.
"Awak tak salah."
"Saya sokong awak."
Tugas kita juga untuk beri kata semangat
dan menunjukkan sokongan.
Untuk buat begitu, kita perlu menilai sendiri pihak mana
yang patut dipertahankan.
Kita tak boleh menipu diri sendiri, bukan?
Apa?
Cik Woo bersama Cik Ryu.
Apa agaknya yang mereka bualkan?
Entahlah.
- Awak buat apa? - Apa?
Awak nak masuk ke bilik Young-woo. Apa halnya?
Mungkin saya nak tanya dia sesuatu.
Awak pelindung Malam Tomato? Kenapa dengan awak?
Young-woo dah balik bersama Jun-ho.
Bilik dia gelap.
Dia ke mana dengan Jun-ho?
Awak tinggal bersama Jun-ho. Awak tak tahu?
- Mereka… - Apa?
Mereka keluar bersama.
Mereka keluar bersama?
- Kenapa? - Apa maksud awak?
Sebab mereka keluar bersamalah!
Menjengkelkan betul.
Ke tepi.
LAPORAN PERUNDINGAN UNDANG-UNDANG
FIRMA GUAMAN RYU JAE-SOOK
PEGUAM WOO YOUNG-WOO
Kenapa? Awak cari sesuatu?
Saya cari ayah saya.
Apa?
Tempoh hari, ayah saya nampak kita. Sewaktu kita bercium.
Apa?
Dia nak jumpa awak,
tapi saya takkan benarkan.
Sebab kita belum bercinta.
Apa?
Selama ini kita…
tak bercinta?
Sebab…
Kita tak pernah cakap begitu, bukan?
Itu…
Bukankah?
Kalau begitu…
adakah kita sedang bercinta?
Kalau tak,
buat apa saya keluar tunjuk perasaan pada hari cuti?
Apa?
Awak tak setuju ikan lumba-lumba perlu dibebaskan?
Tentulah saya setuju.
Tapi, ia bukan aktiviti terbaik untuk dibuat pada hari cuti.
Ia tak menyeronokkan.
Ia tak…
menyeronokkan?
Maksud saya…
Secara jujurnya,
senarai yang awak sediakan.
"Cadangan janji temu"?
Ya.
Semua itu…
asing buat saya.
Itu bukan aktiviti yang biasa dibuat ketika janji temu.
Contohnya, mengutip sampah sambil berjoging di Sungai Han.
Jun-ho!
Cik…
Awak habiskan hari itu
dengan mengutip sampah saja.
Dari awal pagi sampailah hari terang-benderang,
awak kutip sampah sehingga bakul itu penuh.
Ada pasangan lain selain kita
yang buat begitu?
Ada juga janji temu biasa.
Contohnya, kita ke restoran popular.
Semuanya restoran gimbap. Seharian kita makan gimbap.
Dalam senarai itu ada juga aktiviti yang awak pilih.
Kita ke arked atas permintaan awak.
Walaupun bising, saya tahan.
Tapi, kita cuma bermain "Cari Perbezaan" selama tiga jam.
Ya!
Berjaya!
Sedia? Mula!
Berjaya!
Sedia? Mula!
Berjaya!
Sedia? Mula!
Berjaya!
Cik Woo.
Hebatnya.
Berjaya!
Awak terlalu hebat dalam permainan itu sampai ia jadi tak seronok.
Kalau begitu…
Kalau begitu, kenapa awak masih keluar bersama saya?
Sedangkan tak seronok.
Sebab saya suka awak!
Saya keluar tunjuk perasaan, kutip sampah dan makan gimbap seharian
kerana saya suka awak.
Tapi, awak kata…
kita tak bercinta?
Ini benar-benar…
menyinggung perasaan saya.
Begitu.
Peguam plaintif, kamu ada bukti baru, bukan?
Ya, Yang Arif.
Bukti yang menunjukkan Mir Life sejak awal lagi
merancang polisi diskriminasi bersifat seksual
dengan niat untuk memecat pekerja wanita.
Ini dihantar oleh pemberi maklumat tak bernama.
Saya serahkan nota catatan asal
En. Moon Jong-cheol, ketua Sumber Manusia Mir Life.
Saya dah hantar salinan elektronik halaman berkaitan.
Betulkah itu awak punya?
Semua pekerja terima buku itu tahun lepas.
Saya punya ada di pejabat.
Berdasarkan catatan ini, kita boleh tahu En. Moon
gemar membuat catatan ketika panggilan telefon.
Ini catatan perbualan pada bulan April
bersama pengarah eksekutif Mir Life, Choi Seung-cheol.
Pengarah Eksekutif Choi dengan jelas menyuruh En. Moon agar memastikan
para isteri letak jawatan dengan alasan
suami mereka akan dikenakan penalti.
- Biar betul? - Sahlah.
- Aduhai. - Sudah ada bukti.
En. Moon, benarkah?
Itu nota awak?
Itu tulisan saya.
Tapi, macam mana ia boleh…
sampai ke tangan mereka?
Yang Arif.
En. Moon tak pernah bersetuju untuk menggunakan nota dia sebagai bukti.
Bukti ini diperolehi secara haram.
Ini jelas di bawah Akta Tatacara Jenayah, Perkara 300…
Tiga…
Tiga ratus…
Akta Tatacara Jenayah, Perkara 300…
Apa dia?
Undang-undang tentang pemerolehan bukti haram.
Ya.
"Perkara 308-2 Akta Tatacara Jenayah. Sebarang bukti yang diperolehi
secara haram tak boleh diterima"?
Ya, mengikut undang-undang tadi,
nota En. Moon tak boleh diterima sebagai bukti.
Sila kecualikannya.
Tapi…
Tapi, itu Akta Tatacara Jenayah. Ini perbicaraan kes sivil.
Mahkamah berhak terima bukti
ikut Akta Tatacara Sivil
berdasarkan Prinsip Penilaian Bebas Bukti.
Hakim Ryu Myeong-ha, saya harap Yang Arif membuat pertimbangan bijak.
PEGUAM RYU JAE-SOOK
Nota ini dihantar oleh pemberi maklumat tak bernama?
Ya, Yang Arif.
Kalau begitu, walaupun bukti ini diperoleh secara haram,
tapi kesalahan ini
tak cukup serius untuk saya menolak bukti ini.
Bukti diterima.
Jangan risau.
KETUA SUMBER MANUSIA MOON JONG-CHEOL
Jika semua pekerja dianggap keluarga, pekerja wanita bukan keluarga?
Akui kesalahan!
- Akui! - Akui!
Tunjuk perasaan diadakan di depan ibu pejabat Mir Life bagi membantah
pemecatan pekerja wanita dalam kalangan pasangan berkahwin.
Perhimpunan ini bukan saja dihadiri bekas-bekas pekerja Mir Life,
tapi juga ahli persatuan wanita dan kesatuan pekerja.
Dua daripada pekerja yang dipecat menyaman Mir Life
bagi mencabar pemecatan mereka.
Menurut mereka yang hadir,
mereka bercadang untuk menghantar petisyen.
Adakah perhimpunan ini akan mempengaruhi mahkamah? Kita nantikan.
Saya bacakan keputusan.
Penghakiman.
Semua tuntutan plaintif ditolak.
Kos tuntutan akan ditanggung pihak plaintif.
Mahkamah tak menafikan defendan mendesak
pasangan suami isteri untuk bersara secara sukarela
dan keengganan mereka boleh mengakibatkan
pemecatan atau penalti terhadap pihak suami.
Walau bagaimanapun, dalam proses penstrukturan semula,
penetapan salah seorang pekerja daripada pasangan berkahwin
boleh diterima dari sudut sosio-ekonomi,
dan memandangkan ia bukan hanya ditujukan kepada para isteri,
ia tak boleh dianggap sebagai ketidaksamaan jantina
atau diskriminasi terhadap wanita
seperti yang termaktub dalam Perlembagaan atau Akta Buruh.
Para plaintif juga
bersetuju untuk meletak jawatan setelah membuat pertimbangan
terhadap syarat-syarat persaraan sukarela yang dicadangkan oleh defendan
serta aspek-aspek dan kepentingan lain
berkaitan pilihan untuk sama ada meletak jawatan
atau terus bekerja.
Maka, ia tak boleh dianggap tak sah.
Aduhai.
En. Moon.
Awak nampak muram. Semua okey?
Kita menang.
Tiada gunanya menang.
Ia cuma memanfaatkan syarikat, bukan saya.
Apa?
Sebenarnya,
saya mungkin akan dipecat.
Awak tak tahu?
Tak.
Begitu.
Ingatkan mereka minta khidmat Hanbada sekali lagi.
"Cara untuk pecat ketua Sumber Manusia tanpa masalah."
Tak, saya tak tahu apa-apa.
Mereka ingin pecat saya kerana penstrukturan semula gagal.
Dengan perbicaraan, tunjuk perasaan, liputan berita.
Hal ini jadi tak terkawal.
Tapi, mungkin
ini rancangan mereka sejak awal.
Mereka ingin beri jawatan saya kepada orang yang dipilih oleh SB Life.
Awak terpaksa bersusah payah. Tentu sukar buat awak.
Taklah.
Saya pecat hampir 100 orang pekerja.
Tak pelik jika saya dipecat.
Inilah balasannya.
Kami melihat kes ini secara positif tanpa mengambil kira keputusan mahkamah.
Betul. Kami anggap kita KTB!
Kalah Tapi Berbaloi!
Setidaknya, kes ini dibicarakan. Kami sangat puas hati!
- Betul! - Betul!
Kita masih boleh buat dua rayuan ke mahkamah.
Kita akan berjuang dengan lebih berani demi keselamatan dan kesamaan pekerjaan!
- Betul! - Betul!
- Berjuang! - Berjuang!
Saya kagum mereka adakan parti sempena tamatnya perbicaraan
dan pelik kita setuju untuk hadir kerana kita dijemput sama.
Kita pihak lawan.
Saya nak pergi. Saya nak tahu.
Awak berminat dalam bidang itu?
Bidang melibatkan hak asasi, wanita dan buruh, seperti kerja Cik Ryu?
Saya…
Entahlah.
Cik Ryu seperti
ikan lumba-lumba Sungai Yangtze.
Ikan lumba-lumba Sungai Yangtze. Lama tak dengar.
Boleh saya cerita tentang ikan lumba-lumba itu?
Boleh saya tolak?
Tolonglah.
Ikan lumba-lumba tinggal di laut,
tapi ada yang menyesuaikan diri di sungai,
contohnya, di Sungai Yangtze.
Seperti namanya, ia tinggal di Sungai Yangtze, China,
tapi diisytiharkan pupus pada tahun 2007.
Apa persamaan Cik Ryu dengan ikan lumba-lumba itu?
Cik Ryu
peguam yang kita takkan temui di Hanbada.
Saya harap dia takkan pupus.
FIRMA GUAMAN RYU JAE-SOOK
PENSTRUKTURAN SEMULA MENDISKRIMINASI JANTINA
BANTAH PENSTRUKTURAN SEMULA!
Mulalah itu.
Biarkan saja.
Susah untuk saya biarkan saja.
Aduhai.
SAYA MENYOKONG AWAK, CIK RYU
KEKALAHAN BERMAKNA!
Apa agaknya perasaan terima galakan begini?
Sedangkan dia kalah.
Ya.
Betul juga.
JANGAN PUTUS SEMANGAT! MARI BERJUANG BERSAMA!
Aduhai! Kamu dah sampai.
Kami di atas. Mari naik bersama.
Okey.
Oh, ya.
Boleh naik dulu?
Saya nak beri Cik Woo sesuatu.
Okey.
Saya nak pulangkan ini.
LAPORAN PERUNDINGAN UNDANG-UNDANG
Kenapa ada pada awak?
Bukan awak yang hantar?
Bukan.
Kad nama awak ada di dalamnya.
Seolah-olah awak hantar secara rahsia.
FIRMA HANBADA PEGUAM WOO YOUNG-WOO
Nampaknya, situasi di Hanbada rumit juga.
Cik Woo, awak patut berwaspada dengan orang sekeliling awak.
Walaupun awak ada laporan ini, tapi awak tak gunakan ia sebagai bukti?
Jika saya buat begitu, awak yang akan susah.
Lagipun, saya ada cara lain untuk dapatkan bukti.
Marilah.
Selamat datang.
Duduk di sini.
Kami sedang buat bibimbap.
Sayur-sayuran yang Cik Ryu tanam di sini segar.
Saya bercucuk tanam sebagai kerja sambilan.
Di atas bumbung ini.
Tapi, nampaknya saya lebih berbakat dalam bercucuk tanam.
Ada bibimbap saja? Tiada gimbap?
Bahan-bahan dalam bibimbap sukar dilihat,
jadi saya boleh terkejut dengan tekstur atau rasanya.
Apa?
Gimbap?
Terkejut?
Kalau begitu, tak perlu campur dan makan berasingan.
Saya…
Makan saja apa yang ada.
Okey.
Cantiknya bibimbap ini.
Kami patut datang lebih awal untuk membantu.
Kami siapkan bahan-bahan ini sambil berehat-rehat.
Sambil berpuisi.
Berpuisi?
Rupa-rupanya, kami semua peminat puisi.
Saya baca puisi Kim Su-young,
Hyeon-jeong baca puisi Ko Jung-hee.
Kini, giliran Cik Ryu.
Kamu masih ada masa untuk baca puisi?
Bukankah kamu perlu buat rayuan?
- Betul. - Memang betul.
Betul juga.
Peguam Hanbada memang berbeza.
Tentu saya akan kalah lagi.
Hari ini, kita berseronok dulu.
Ini parti, bukan?
Saya nak tahu jenis puisi kegemaran Cik Ryu.
Betul, kami nak tahu. Bacakanlah.
Ryu Jae-sook!
- Ryu Jae-sook! - Ryu Jae-sook!
Dia dah naik!
"Meskipun telah diungkap tiada terhingga,
hidup ini
bukanlah demi diriku,
tapi bak arang penghangat yang lain.
Di kala lantai dilitupi kedinginan Sehinggalah bunga mulai memutik
Indahnya ia menyusuri jalan-jalan di tanah semenanjung Joseon.
Lori-lori tercungap memanjat bukit-bukau
memikul arang.
Seolah-olah ia mengerti akan takdirnya,
tatkala tubuhnya disambar api.
Arang membakar penuh setia.
Namun, kelekaan meraja walau perut beralaskan kehangatan.
Gerunnya diri menjadi abu sunyi
meskipun telah daku curah segala kasih dan sayang.
Daku masih di sini, gagal menjadi arang
penghangat yang lain.
Apabila daku kenang,
Hidup ini bagai merelakan diri hancur berkecai.
Tatkala salji pagi menyelimuti licinnya dunia,
tiada terlintas di minda ini
untuk menerangkan salji jalan buat yang lain."
FIRMA GUAMAN RYU JAE-SOOK
Menakjubkan!
- Makanlah. - Okey.
- Selamat menjamu selera. - Makanlah.
Alamak.
Bos.
Saya tersalah tingkat.
Saya dah bawa dua jenis pemutar skru.
Ya, saya sedang naik.
Tak guna.
Aduhai.
En. Jung, Jang Jae-jin dah diberkas.
Polis berjaya berkas dia di Changwon,
jadi tak perlu risau lagi.
Apa ini?
Saya sakit?
Ada undang-undang yang kata
tetap perlu bayar walaupun tak lawat warisan budaya tersebut?
Boleh buat lawatan kerja?
- Ke mana? - Pulau Jeju.
Ini lawatan kerja bersama peguam baru.
Saya akan buat yang terbaik.
Nama saja lawatan kerja, tapi bukankah sebenarnya percutian?
Tak buka.
Nampaknya, ia dah lama tutup.
Jangan leka dengan benda yang zahir.
Ingat perkara yang penting.
Cari wanita yang membahagiakan awak.
Bukan yang perlu jagaan awak.
Terjemahan sari kata oleh Hazizah Ali